b"\n_START_ARTICLE_\nLa Pietat (la Morera de Montsant)\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa de dos pisos amb finestres i un balc\xc3\xb3 emmarcat amb pedra a la fa\xc3\xa7ana principal. Als baixos hi ha una profunda entrada al fons de la qual es troba una font que raja permanentment. Pel que fa als materials, la casa est\xc3\xa0 feta amb pedra, ma\xc3\xb3 i arrebossat. La coberta \xc3\xa9s a dues aig\xc3\xbces. A l'exterior dos pedrissos serveixen de banc._NEWLINE_A la part superior hi ha una bassa de construcci\xc3\xb3 posterior i, una mica apartades les restes d'una entrada feta d'obra. L'interior est\xc3\xa0 compost per diferents cambres, en general en mal estat de conservaci\xc3\xb3. Als baixos hi havia anteriorment un estable i una gran sala amb una llar de foc.\n_START_SECTION_\nHist\xc3\xb2ria\n_START_PARAGRAPH_\nL'edificaci\xc3\xb3 fou promoguda pel Bisbe d'Urgell, monjo i prior del monestir. En un inici la capella complia la finalitat de servir de casa de rep\xc3\xb2s i oratori als prelats catalans. A l'oratori hi havia una imatge de la Pietat que va ser l'origen del nom que va rebre el conjunt. Sembla que fou convertida en granja i ermita i que amb la desamortitzaci\xc3\xb3 va passar a ser propietat privada. Actualment es troba abandonada."